สินเชื่อบ้าน0%คงที่5ปี กินแห้ว
"วิรุฬ "ระบุเตรียมให้ ธอส.ปล่อยเงินกู้ซื้อบ้านหลังแรกคงดอกเบี้ย 0% แค่ 3 ปี ปัดไม่เคยหาเสียงว่าจะให้ 5 ปี
1 ก.ย. 2554

"วิรุฬ "ระบุเตรียมให้ ธอส.ปล่อยเงินกู้ซื้อบ้านหลังแรกคงดอกเบี้ย 0% แค่ 3 ปี ปัดไม่เคยหาเสียงว่าจะให้ 5 ปี
นายวิรุฬ เตชะไพบูลย์  รมช.คลัง  ในฐานะที่กำกับดูแลธนาคารอาคารสงเคราะห์ หรือ ธอส. กล่าวว่า ภานใน 2 สัปดาห์ข้างหน้า ธอส. จะมีความชัดเจนในนโยบายบ้านหลังแรก ซึ่งจะให้ธอส. ปล่อยสินเชื่อในอัตราดอกเบี้ยที่ 0% คงที่เป็นระยะเวลาประมาณ 3 ปี และกำหนดวงเงินราคาบ้านไว้ไม่เกิน 3-4 ล้านบาท
ทั้งนี้ คลังอยู่ระหว่างศึกษารายละเอียดของมาตรการ ซึ่งจะทำควบคู่ไปกับมาตรการของกรมสรรพากรที่จะให้นำเงินต้นที่ซื้อบ้านหลักแรกไปหักภาษีได้
"ยืนยันว่ารัฐบาลยังไม่ผิดสัญญาที่เคยหาเสียงไว้กับประชาชน เพราะพรรคเพื่อไทยไม่เคยประกาศว่าจะให้ ธอส. คงดอกเบี้ยที่ร้อยละ 0 เป็นระยะเวลา 5 ปีแต่อย่างใด" นายวิรุฬ กล่าว
ทั้งนี้ เมื่อช่วงเดือนพฤษภาคมที่ผ่านมา รัฐบาลของนายอภิสิทธิ์ เวชชาชีวะ ได้มีการประกาศโครงการบ้านหลังแรก ผ่าน ธอส. ในวงเงินกู้รวม 2.5 หมื่นล้านบาท โดยกำหนดอัตราดอกเบ้ยดอกเบี้ย 0% คงที่เป็นระยะเวลา 2 ปี สำหรับบ้านหลังแรกราคาไม่เกิน 3 ล้านบาท 
นอกจากนี้กลุ่มที่ได้รับเงินเดือนค่าจ้างและทหารกองประจำการที่ได้รับเงินเดือนและเบี้ยเลี้ยงประจำ ไม่ถึง 9,000 บาท ก็จะได้รับเงิน พ.ช.ค. เพิ่มรวมกันให้ได้รับเป็น 9,000 บาท ด้วย โดยจะใช้เงินงบประมาณ ประมาณปีละ 2.45 หมื่นล้านบาท 
“การปรับรายได้ดังกล่าวเพื่อให้เหมาะสมกับภาวะค่าครองชีพและเป็นการช่วยกระตุ้นให้เศรษฐกิจดียิ่งขึ้น โดยคาดว่าจะเริ่มใช้ในเดือนม.ค. 2555 เพื่อเป็นของขวัญปีใหม่ให้แก่บุคลากรภาครัฐ  สำหรับกลุ่มอื่น ๆ ได้มอบหมายให้กรมบัญชีกลางไปศึกษาเพิ่มเติมเพื่อให้เกิดความเป็นธรรมต่อไป”  นายวิรุฬกล่าว